MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Iisraelis on sajad tuhanded inimesed avaldanud meelt
seadusandluse uuendamise vastu
ja maa juhte kahtlustatakse korruptsioonis.
Milles asi
ja kuidas seadusandluse muudatused mõjutavad usulisi vähemusi?
Minuga vestlevad sel teemal Hannu Lahtinen ja Mari Palomäki.
Shalom ja tere tulemast vaatama saadet "Märtrite hääl"!
Shalom ka Märtrite hääle tegevjuhile Hannu Lahtinen'ile!
Shalom ja tänan!
Ja Shalom ka vaimuliku töö tegijale Mari Palomäele! - Shalom!
Nii tore, et olete täna siin saates.
Räägime täna teemal, mis on alati teema ehk Iisraelist,
kus mais tähistati Iisraeli 75. iseseisvusaastapäeva.
Iisraeli olukorrast on lastud uudiseid läbi kogu kevade,
mis räägivad sellest,
et iisraellased on marus ühest seaduse muudatuse ettepanekust,
väites, et see seab Iisraeli demokraatia ohtu.
Mida see seaduse muudatuse ettepanek
endast kujutab
ja kuidas see on kristlaste- ja usuvabadusega seotud?
Lugesin selle kohta erinevaid asju.
Iisraeli endine peaminister Naftali Bennett on öelnud,
et Iisrael on nüüd suuremas ohus kogemaks uuesti Yom Kippuri sõda
ehk siis küsimus on palju tõsisemates asjades.
Nagu ütlesid - sajad tuhanded on avaldanud selle vastu meelt
ja praeguseks, mil seda saadet teeme,
on need meeleavaldused kestnud 5 kuud
ja kestavad aina edasi.
Nii on nende jaoks on tegu väga tõsise teemaga.
Saan aru, et see on seotud
Benjamin Netanyahu valitsuse seadusandluse uuenduste paketiga,
mis puudutab muu hulgas Ülemkohust.
Siiani on Ülemkohus olnud tasakaalustavaks üksuseks
hinnates uute seaduste seaduslikkust või ebaseaduslikkust.
Uue seaduse kehtima hakates
nõrgestaks see oluliselt Ülemkohtu osatähtsust ja mõju
ning annaks poliitikutele õiguse valitseda seadusandlusüksuste üle.
See on tõeliselt ohtlik olukord,
sest mis iganes ka poliitikutele pähe ei tule -
see ületab Ülemkohtu arvamuse.
Sellist asja aga ei saa üheski demokraatlikus riigis lubada,
sest selles peitub tõeline oht
ja pole siis ka ime, et inimesed selle vastu meelt avaldavad.
Iisraelis on üsna suur hulk ilmalikustunud inimesi.
Kõik usulised ja konservatiivsed osapooled
aga soovivad seda.
Ja võimalik,
et ka Benjamin Netanyahul on seal omad huvid mängus,
et ta ei jõuaks kohtu ette oma erinevate skandaalide tõttu.
Kuid käies kevadel koos Mariga Iisraelis
ja seal inimestega vesteldes ning olukorra kohta küsides,
siis sealt kostus mõtteid,
et Iisraelis valitseb üsna lootusetu seis
ja inimesed ootavad lahendusi, olles juba üsna väsinud sellest.
Kui mõelda sealsetele vähemustele, kelle hulka ka kristlased kuuluvad,
siis esimene asi,
mida koalitsiooni kuuluvad usulised parteid on püüdnud teha,
on määrata 2-aastane vanglakaristus
neile, kes jagavad Iisraelis evangeelseid materjale.
Maal, mis peaks olema vaba ja demokraatlik maa.
See on ikka enneolematu.
Rahvusvaheliselt avaldati selle vastu survet,
nii et sellega pole praegu edasi liigutud.
Kuid mõte kui selline on endiselt olemas.
Praeguses koalitsioonis on palju selliseid,
kes püüavad teha kõikvõimaliku,
et evangeelium ja juutide Messias - Jeesus,
ei saaks rahva seas tuntuks.
Tahaksid sa, Mari, lisada veel midagi?
Liitun kõige sellega, millest Hannu juba rääkis.
Samas on see teema äratanud paljusid inimesi palvetama.
Ka ülemaailmselt.
Kuid ka Iisraelis on messiaanlikud juudid
mures kogu selle loo pärast. - Kohe kindlasti.
Jeruusalemmas tegutseb üks piiblipood,
mida juhib Victor Kalisher.
Tal on väga huvitav taust
ja te mõlemad tunnete teda väga hästi,
olles kohtunud temaga mitmeidki kordi.
Ühtlasi toetab Märtrite Hääl tema tegevust.
Mari, räägi veidi selle Victori taustast.
Victoril on väga huvitav taust.
Ta ema on Iraanist pärit juut ja isa holokausti üle elanud Poola juut
kes jäi ellu ka Iisraeli iseseisvussõjas.
Nad olid tol ajal üks väheseid peresid Iisraelis,
kes uskusid Jeesusesse kui Päästjasse.
Nii kasvaski Victor üles
messiaanlikus ehk Jeesusesse uskuvas peres.
Mäletan lugu sellest, kuidas ta isa sai omale Piibli
ja esimene lause, mida ta sealt luges,
oli pärit Psalmist 27:10:
"Sest mu isa ja ema hülgasid minu, aga Issand võtab mu üles."
Victori vanaisal oli ikka kombeks sosistada Victori emale kõrva:
"Pea meeles, et Jeesus on juutide Messias."
See oli miski, mis jäi kõlama nii Victori emale kui Victorile endale,
mistõttu ta võttis ka vanemaks saades Jeesuse vastu.
Victor oli 13, kui ta seda tegi.
Ta elas kogu oma lapsepõlve Jeesusesse uskujate kogukonnas
ja on olnud usklik kogu oma elu.
Victor mõistis juba noorena, et Jumal tahab teda kasutada.
Nii sattus ta ka koguduse kaudu Piiblitega seotud tööle.
Tal oli enne seda väga hea töö.
Ta oli suures firmas juht ja insener,
aga Jumal kutsus teda väga selgelt
ja Victor järgis seda kutset, minnes vaimulikule tööle.
Ta abikaasal on Soome juured
ja tal on ka neli tütart, kes kõik armastavad Issandat.
Nii et kogu pere usub Jeesusesse.
Victori igatsus ja nälg on avada Jumala Sõna juudi rahvale -
oma õdedele ja vendadele.
Kuid ta on selles töös näinud ka kõikvõimalikke asju
ja kogenud ka vastuseisu.
Samas ta on näinud messiaanlike juutide arvu kasvu
võrreldes ajaga, mil ta enda ema-isa olid usklikud.
Tol ajal oli vaid 50 messiaanlikku juuti.
Täna on neid mitmeid tuhandeid ehk siis see töö on kasvanud
ja Victor on selle eest väga tänulik.
Tõesti huvitav taust.
Ta juhib üht piiblipoodi, mis on saanud väga palju vastuseisu.
Miks?
Nagu Mari juba ütles, on see teema väga Victori südamel.
Igakord, kui teda kohtad, on tal alati värskeid tunnistusi.
"Tead, täna hommikul käis siin üks õigeusu juut
ja vaatas neid vanu Piibli kirjarulle."
Kogu see ta pood on kui üks suur evangeelne traktaat,
kus paljud on soovinud ka vestelda vaimulikest asjadest.
Nii on tal alati värskeid tunnistusi, mida jagada.
Mulle meeldib see,
et ta lood ei pärine vaid II Maailmasõja ajast,
vaid ta jagab lugusid tänasest, eilsest, möödunud nädalast.
Kõik need võrratud lood sellest,
kuidas ta on saanud jagada Jumala Sõna
ja rääkida inimestele Messiast.
Samas aga tekitab see vastuseisu.
Nagu võime lugeda Apostlitegi tegude algusest,
kus Jeruusalemmas tõusis esile korralik tagakius,
kui Jeesusest kui Päästjast räägiti.
Seal oli ikka tõsine tagakius.
See kinnitab aga seda, et paljude silmad on pimestatud
ja nende süda pole avatud,
mistõttu nad ka seisavad sellele vastu.
Sõnum Jeesusest toob alati kaasa vastuseisu.
Pealegi ütles Jeesus,
et kui Teda kiusati taga, kiusatakse meidki
ja nii seal ongi.
Juudid ei usu, et Jeesus on nende Messias
ja nii nad seisavadki Talle vastu.
Tõsi, viimane kord, kui seal käisime,
nägime seal ühe venna pilti, keda nad peavad Messiaks.
Kuigi ta suri nüüd mõni aasta tagasi.
Nii et taaskord, nagu ka Jeesus ütles,
neid vale-Messiaid tõuseb lõpuaegadel esile.
Kuid nad on kogenud seal piiblipoes -
nii varasemalt kui tänapäevalgi,
kuidas noori on läkitatud nende peale sülitama
ja neile halba tegema.
Näiteks sai üks ta tütardest keset ööd väga ebameeldiva sõnumi,
mis oli tegelikult mõeldud Victorile
kus lubati nende Tel-Avivi piiblipood maha põletada.
Ka on internetis korraldatud nende vastast laimukampaaniat.
Tänapäeval saab väga hästi kasutada sotsiaalmeediat,
et luua igasugu valelugusid jne. - Õhutades üles viha.
See on tõeline viha õhutamine ja vihakõne.
Kõik sellised asjad, mille eest võiks tegelikult kohtusse anda
ja mida peakski tegema, kui arvestada,
et tänapäeva ühiskonnas peaks valitsema usu- ja sõnavabadus.
Nii et sellised rünnakud pole OK.
Ka on nende vastu püütud korraldada meeleavaldusi.
Nii ongi nii, et kõik sealsed religioossed juudid ja üksused
sõdivad kõige vastu,
mis püüab levitada evangeeliumi.
Nad on Victorile lausa öelnud,
et tema ja temasugused vennad tuleks maalt välja ajada.
Nad ütlevad vahel lausa isegi nii: "Hitler tappis meid kunagi füüsiliselt,
saates meid gaasikambrisse ja tehes muud halba.
Te aga tapate meid igaveseks."
- See on ju ikka täiega raevu täis kõne.
Miks see neid kõiki nii vihale ajab, on see,
et nagu Mari juba ütles - Victor leidis juba noorena Messia.
Nii teab ta ka, mida juudid tegelikult Messiast räägivad
ja mis neid Tema juures närvi ajab.
Nagu Pauluski Apostlite tegude raamatus -
ta lähtus pühadest kirjadest ja pidi tõdema, et Jeesus on Messias.
Kuid juudid kasutavad meie mõistes Vana Testamenti
ja ütlevad Victorile:
"Sa oled endiselt juut, isegi, et usud Jeesusesse."
Nad väidavad sageli, et see on kui juutluse hülgamine.
Ei ole. Jeesus ise oli juut
ja kogu kogudus sündis vägagi juutlikus õhkkonnas.
Victori poes on palju materjale selle kohta,
kuidas mitmed kohad Vanas Testamendis
viitavad Jeesusele, kes on Messias.
Ka on neil mitmeid selliseid Piibleid,
kus on alla joonitud Vana Testamendi ettekuulutused
Jeesuse kohta
ja nende täitumised Uues Testamendis.
Nende poes on palju huvitavaid materjale.
Ka lastele ja noortele suunatud asju, mida hiljaaegu veel polnud.
See kõik on aidanud südametel avaneda
ja hakata lähemalt uurima, mida see endast kujutab?
Viimase aasta jooksul on Iisraeli jõudnud
kümneid tuhandeid Ukraina juute,
kellele jagatakse sini-kollaseid Uusi Testamente.
Seal on ka palju Etioopia juute,
kelle jaoks on heebreakeelne Piibel.
Nii et erinevate sihtgruppide jaoks midagi.
Sõjaväes olijate jaoks midagi.
Palju erinevaid materjale, mis vallutavad maad,
mistõttu pole siis ime, et Victor on jõudnud kohtusse
tänu tema vastu esitatud väga tõsistele süüdistustele.
Oleme Märtrite Häälega aidanud katta ta kohtukulusid,
et ta saaks jätkata oma tegevusega.
Olles kuulnud, kuidas neil praegu on läinud,
siis tundub, et palved on saanud vastatud
ja Jumal on sekkunud neisse olukordadesse.
Pikk jutt lühikeseks,
siis see vend, kes neid on süüdistanud,
on langenud nüüd ise süüdistuste alla.
Aga see lugu pole veel möödas, nii et eestpalved on endiselt vajalikud.
See on tõesti üks ainulaadne olukord,
mistõttu eestpalved on enam kui olulised.
Samas aga on olnud rõõm
aidata ka Märtrite Häälega seda piiblipoodi.
Rääkides väikestest algustest, siis nagu Mari ütles -
seal oli algaegadel vaid 50 messiaanlikku juuti.
Täna aga on neid juba tuhandeid, nii et olnuga võrreldes suur hulk.
Aga see on hea,
et neil on need materjalid omaenda keeles -
kaasaegses heebrea keeles.
Seda nii noortele kui vanadele.
See on olnud ka võtmeks sellele, et messiaanlik kogudus kasvab.
Igakord ka, kui Victorit näeme,
siis temast õhkub sellist meeletut igatsust
viia edasi evangeeliumi ja Jumala Sõna.
Nii pole vähimatki tunnet, et ta annaks alla,
isegi, et ta kogeb vastuseisu.
See räägib sellest, et ta visioon on saadud Jumalalt
ja ta on just õiges kohas.
Seetõttu on meil ka rõõm toetada seda tööd -
Piiblite tõlkimise ja levitamise tööd,
mida Märtrite Hääl teeb üle maailma.
Nii nagu me hetkel aitame toimetada Piibleid näiteks Hiinasse -
piirkonda, kus kristlastel seda pole.
Ja ka teistesse maailma paikadesse.
Kuid see oli tõeliselt sütitav kuulda Victori käest ühest projektist,
mis on nüüdseks kestnud 3 aastat.
Selle kaudu hakkab teostuma see, mida võib lugeda Jesaja 2:3:
"Sest Siionist lähtub Seadus ja Jeruusalemmast Issanda sõna!”
Kui mõelda sellele,
et iisraellasi kutsutakse Raamatu-rahvaks,
siis seda seetõttu, et Jumal andis neile oma Sõna.
Piibel on vist 2700 aastat vana raamat,
mistõttu on üllatav, et heebrea keel, milles Piibel on kirjutatud,
on kaasaja juutidele väga vana keel.
Neil on väga raske seda mõista
ja seetõttu püsib ka sõnum Jeesusest paljude jaoks peidus.
Selle asemele aga tulevad religioossete juutide omad kirjutised -
talmud ja palju muud,
mis enam kui efektiivselt varjavad seda, kes Jeesus on.
See aga viibki neid valele teele.
Nii on see ka väga me südamel
toetada 3-aastast piiblitõlke programmi
kaasaegsesse heebrea keelde.
Et juudid tõesti ka mõistaks, mida nad loevad.
Oleme saanud selle kohta vägagi head tagasisidet.
Osad Piibli osad on selliselt juba tõlgitud
ja inimesed on sellest suures vaimustuses:
"Wau! Kas see on see, mida see tähendab!"
Nii tahamegi toetada Piibli tõlkimist nende oma keelde,
sest vaatamata vastuseisule
peab see jõudma kõigi kaasaja juutideni
nende enda keeles.
Me oleme ka toetanud teatud inimesi, kes on sattunud tagakiusu alla
ja üheks selliseks inimeseks on Thabet,
keda samuti oma reisi ajal kohtasite.
Milline on Thabeti lugu
ja kuidas on Märtrite Hääl teda aidanud?
Me tahame panustada sinna Palestiina aladele,
paludes pidevalt, et Jumal avaks meile seal uksi,
sest seal on eriti vähe kristlasi.
Vaid murdosa sealsest elanikkonnast.
Thabeti pere näol on tegu araablaste perega.
Neil on moslemi taust
ja algul, kui Thabet usklikuks sai, ta naine veel polnud seda,
kuigi tänaseks juba on.
Samas naine kardab sellest veel rääkida,
sest nii nende pere kui lapsed on sattunud tõsise löögi alla.
Ka pole Thabet leidnud endale tööd.
Samas aga on tore olnud näha Jumala armu tema üle.
Armu õpetada Jumala Sõna
ja aidata endisi moslemeid liikuda edasi oma usus.
Thabetil on seal kolm kodugruppi,
kuigi nad ei kogune ka alati vaid kodudes, aga ka mujal.
Ta õpetab neile Jumala Sõna
ja tundub, et usklike hulk kasvab ning asjad liiguvad täiega edasi.
Nii tahame ka toetada seda peret kui eesliinil tegutsejaid.
Võrratu!
Meil on Iisraelis koostööpartnerina ka pastor Sakarias,
kes on Etioopiast pärit juut
ja kes tegutseb siis koguduse pastorina.
Mari, sa kohtusid mitme Sakariase koguduse liikmega
ja kuulsid nende tunnistusi.
Mis sulle neist eriliselt meelde jäi?
Kuulsin tõesti mitmeid tunnistusi - sh ühe noore naise oma,
kes paar aastat tagasi leidis Jeesuse oma ellu
ja mille peale ta pere hülgas ta koheselt.
Kuid see pole teda kuidagi takistanud,
vaid ühes oma värske abikaasaga levitavad nad head sõnumit edasi.
Nad on saanud Jumalalt ka konkreetseid nägemusi
jõudmaks noorteni,
mis on ülimalt oluline.
See oli imeline tunnistus sellest,
kuidas Jumal on andnud jõudu minna edasi
vaatamata kõigele vastuseisule.
- Jumal tõesti annab jõudu erinevate olukordade jaoks.
Kuid te mõlemad käisite siis aprillis sellel "Üks uus inimene"-reisil.
Tegu on Märtrite Hääle lugejatele mõeldud reisisega,
mida on juba aastaid korraldatud.
Mis nüüd neis Märtrite Hääle reisides midagi teistmoodi on
võrreldes teiste reisikorraldajatega?
No me juba giididena oleme teistmoodi erilised.
Oleme korraldanud neid reise alates 2014. aastast,
külastades lisaks Iisraeli pühadele paikadele
ka Ketsemani aeda,
kulgedes sealt mööda Via Dolorosat Pealuu paika,
kus külastame Jeesuse tühja hauda.
Kuid me kohtume seal ka nö "elavate kividega".
Jah, igasugu varemeid ja ajalugu on ju tore näha,
aga me kohtume ka kohalike Jeesusesse uskujatega,
kuulates nende tunnistusi.
See on alati väga liigutav.
Aga teine asi, mis ehk mitmeidki selle reisi ajal puudutas,
oli see, et me läksime liftiga üles Hermoni mäele.
Hannu pidas meile seal võimsa väikese piiblitunni
ja me palusime ka Iisraeli naabermaade pärast,
mis kõik avanesid me silme ees.
Palusime ka Iisraeli ja selle piiride eest.
Nii et sellised erilised "vahepalad" me reiside jooksul,
mida ehk tavalistel turismireisidel ei pakuta.
Millal siis järgmine reis toimub?
Järgmine reis toimub 5.-16. aprillil, 2024. aastal,
kuhu päris mitmed inimesed on end juba kirja pannud.
Jumal ütleb 1 Moosese 12:3 Iisraeli kohta:
"Siis ma õnnistan neid, kes sind õnnistavad,
panen vande alla selle, kes sind neab."
Usun, et see kehtib tänapäevalgi.
Nii on ka tore, kui me reisile tuleb ka uusi inimesi -
seekord oli neid lausa kaheksa,
keda me saame siis selle reisiga õnnistada.
Kuid me viime neid ka kohtadesse ja oma koostööpartnerite juurde,
keda me Märtrite Häälena aitame.
Nii leiame endale ka uusi toetajaid ja eestpalvetajaid.
Nii et oluline reis jälle ootel.
Ühtlasi tasub end võimalikult varakult kirja panna, jah?
Sest 2024. aastal on tegu 10. aastapäeva reisiga.
Lõpetuseks aga reklaamin üht me täiesti uut raamatut:
"Kui usk on keelatud -
40 päeva eesliinil koos tagakiusatud kristlastega".
Hannu, sa oled seda lugenud. Millest see räägib?
Ma olen täiega vaimustunud sellest raamatust.
Seal on 2-3 lk ühe tagakiusatu kohta, kes pärinevad üle maailma.
Raamatu autor on nende hea sõber, kes tunneb ja teab neid lähedalt.
See ei ole raamat, mida korraga läbi lugeda
ja seda ei peakski tegema.
Piisab, kui lugeda üks lugu korraga,
sest siin on võimalik loetu üle järele mõelda
ja tõmmata paralleele ka oma eluga.
Nii et seda raamatut võib kasvõi oma öökapil hoida,
sest see viib mõtted ja südame väga sügavale.
Vähemalt mind on see küll juhtinud ühte protsessi.
Ja iga sealse loo järel on veidi tühja ruumi,
kuhu saab siis oma märkmeid teha selle kohta, mida Jumal sulle ütleb.
Olen isegi seda selliselt lugenud - üks lugu korraga,
mis on pannud tõsiselt mõtlema.
Raamat maksab 25 eurot
ja on tellitav me kodulehelt: www.marttyyrienaani.fi/kauppa
Ja kui teil ei käi veel Märtrite Hääle ajakirja,
tellige seegi endale me kodulehelt.
Selle suvises numbris ongi just Mari artikkel Iisraelist,
nii et tasub sedagi lugeda.
Ühtlasi aga on tulekul Jaanipäevakonverents.
Kes sinna tulevad ja mis seal toimub?
See Jaanipäevakonverents toimub Keuruus,
kuhu tuleb kokku kümneid tuhandeid inimesi.
Märtrite Hääle infolaud asub misjonitelgis
ja kogu me meeskond on seal, nii et oleks tore kohtuda teiega.
Astuge aga julgesti läbi!
Nii et tulge aga tervitama Märtrite Hääle meeskonda
Jaanipäevakonverentsi ajal!
13. septembril toimub aga TV7's väga eriline õhtu.
Tegu on otsesaatega,
kus räägitakse Märtrite Hääle tagakiusatud kogudustest.
13. septembril k 19.00 Soome TV7's (nähtav ka internetis).
Südamest tänud teile Hannu ja Mari, et olite me saates
ja õnnistusi teilegi, me head vaatajad!
Kohtume taas järgmises saates!
Tõlge: Anne-Ly Raukas